شەفەق نیوز/ ژنیگ ئیسکۆتلاندی،  وەی دۊیاییە، کلکوانەی سۊرەگەی پەیا کرد، ک یە ٥٠ ساڵە لەلی گوم بۊیە، ئەوەیش وەکارهاوردن ئامێر ئاشکراکردن کانزا.
ماڵک سوین پەنا وە دۆناڵد ماکفی برد ک هەوادار مینەکردن کانزاس، تا مینەی ئەو کلکوانەیە بکەێد ک وەرجە ٥٠ ساڵ گوم کردگە،  ئەوەیش لەمەوقەی گردەوکردن پەتاتە لەناو دالیەیگ.
ماکفی تا سێ رووژ مینەی ئەو کلکوانە کرد ک مال سوین ئۊشێد گومی کردگە، و دۊیای پەیاکردن کلکوانەگە سوین وت: هەنای کلکوانەگەم پەیا کردم سەرسام بۊیم، ک هیمان خاسە، وتم دی پەیای نێکەم.
وتیش: ئەوەسا هەمیشە لەشان ئەو کلکوانە ک شۊی کووچکردگم ئەرام دیاریبکردگە کرمیانە دەس.
